**STYRETS BERETNING TIL GENERALFORSAMLINGEN I LYNS ELDRE 3. MARS 2016**

Ved valget i generalforsamlingen i LYNs Eldre 25. mars 2015 ble det valgt følgende styre:

Formann: **Per Gjermshus**

Viseformann: **Erik Sjetnan**

Kasserer: **Trond Walle**

Sekretær: **Jørn Etholm**

Styremedlem: **Gro Karlsen**

Varamann: **Ole Andreassen**

Revisor**: Helge Østvold med Tore Kvive Andersen som vararevisor**

Valgkomite: **Per Dahl og Axel Berg**

Medlemstallet pr. i dag er 129.

Følgende medlemmer har i perioden fra siste generalforsamling avgått ved døden:

**Knut Osnes, Georg Lund, Finn Gulbrandsen og Ragnar Jettestuen**

Styret har avholdt 5 styremøter foruten en stadig uformell kontakt via telefon og mail.

Fjorårets generalforsamling ble avholdt i klubbhuset på Kringsjå med 38 medlemmer tilstede. Ved det etterfølgende klubbmøte ble det arrangert tradisjonell torskeaften.

**Årets resultat er på kr. 2.741,13. Vår kapital pr 31.12.2015 er kr. 63.634,92**

Foruten torskeaften ble det også i 2015 arrangert spekemat- og krabbeaften og tradisjonelt vellykket julebord. Alle arrangementer har vært meget godt besøkt med god gammel Lynstemning.

Åpent hus ved samling i klubbhuset hver første onsdag i måneden har vist seg å være populært med et oppmøte på mellom 12 til 15 medlemmer. Styret oppfordrer medlemmene å ta seg tid til å møte opp. God tone med både nostalgi og vennskap. Klubbhuset gir muligheter til aktiviteter og arrangementer. Det bes derfor om at dersom våre medlemmer har ideer og forslag imøteses disse.

Styret har kjøpt inn bestikk, diverse selskapsutstyr, fat, etc. til benyttelse ved våre større arrangementer og utleie av klubbhuset.

Vår bestemannspremie for 2014/2015 ble utdelt til Hans Christer Holund på krabbeaften den 17. september for hans fremragende resultater i langrennsporet. Leder i LYN Ski, Geir Moe var også tilstede.

Styreformann og nestformann har deltatt på styremøter i SFK LYN. Vi benytter anledningen til å gi ros til styret i SFK LYN og daglig leder, Sjur Skridshol, for åpenhet og god samarbeidsvilje.

Ved siste års generalforsamling ble det diskutert forslag om å endre foreningens navn. Ved avstemming ble det nåværende navn opprettholdt.

Generalforsamlingen ga styret oppdrag å korrigere foreningens lover i henhold til gjeldende praksis, bl.a fjerning av opptagelsesgebyr og endring av innkallingsrutiner. Styret legger frem et forslag til endring av lovene på årets generalforsamling.

Styret foreslår samme kontingent som tidligere, kr. 300,-. for enkeltmedlemmer. På siste års generalforsamling ble det vedtatt at et medlems ektefelle/samboer kan være medlem i LE for kr. 100,-. Det er i dag 13 slike medlemmer.

Styret ser at medlemstallet er forholdsvis konstant I underkant av 130. Det er ønskelig å øke dette. Vi vil forslå å sende ut en invitasjon med et års gratis medlemsskap i LE til alle medlemmer i LYN over 40 år.

Foreningen har gitt bistand til noen lunsjserveringer i forbindelse med a-lagets trening/treningskamper på Kringsjå. Styret har gitt uttrykk for at vi gjerne tar opp denne tradisjonen til det nye trenerapparatet.

Styret ser det som viktig å støtte LYNs investeringer spesielt I forbindelse med klubbhuset. Vi har tidligere også gitt økonomisk støtte til sportslige aktiviteter. Det er viktig å ivareta klubbens omdømme. Det betyr at vi også må kunne gi økonomisk støtte til klubben, innen rimelige grenser og sikkerhet.

Per Gjermshus Erik Sjetnan Trond Walle Gro Karlsen

Ole Andreassen Jørn Etholm